**DERINIMO PAŽYMA**

**DĖL LIETUVOS RESPUBLIKOS VIDAUS REIKALŲ MINISTRO 2015 M. gruodžio 10 D. ĮSAKYMO NR. 1V-989 „DĖL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 7 PRIORITETO „KOKYBIŠKO UŽIMTUMO IR DALYVAVIMO DARBO RINKOJE SKATINIMAS“ NR. 07.1.1-CPVA-R-904 PRIEMONĖS „DIDŽIŲJŲ MIESTŲ KOMPLEKSINĖ PLĖTRA“ PROJEKTŲ FINANSAVIMO SĄLYGŲ APRAŠO PATVIRTINIMO“ PAKEITIMO**

|  |  |  |
| --- | --- | --- |
| **Institucijos pavadinimas, rašto data ir numeris** | **Pastabos ir pasiūlymai** | **Argumentai, kodėl neatsižvelgta į institucijų pastabas ir pasiūlymus** |
| Klaipėdos regiono plėtros taryba2016-04-29, Nr. 51/3D-89 | Siūloma 8.2 papunkčio lentelėje 2016 m. Klaipėdos regionui numatytas Europos Sąjungos (toliau – ES) fondų lėšas, kurios turi būti pripažintos deklaruotinomis, perkelti ir pridėti prie 2017 metams nurodytų ES fondų lėšų. | Neatsižvelgta. Nustatytas deklaruotinų lėšų planas yra susijęs su kitais finansiniais 2014-2020 metų Europos Sąjungos fondų investicijų veiksmų programos įgyvendinimo rodikliais ir su Lietuvos Respublikos Vyriausybės pavedimais.Taip pat atkreiptinas dėmesys, kad pasirašytų sutarčių 2015 metų planas paskirstytas 2016 m. ir 2017 m. atitinkamai santykiu 70 ir 30 proc. |
| Panevėžio regiono plėtros taryba2016-04-29, Nr. 51/4D-80 | Siūloma 38.8 papunktį išdėstyti taip:38.8. gatvių, pagal statybos techninį reglamentą STR 2.06.04:2014 „Gatvės ir vietinės reikšmės keliai. Bendrieji reikalavimai“ priskiriamų A kategorijai, atnaujinimas ir priskiriamų B kategorijai gatvių **važiuojamųjų dalių ir sankryžų** atnaujinimas, išskyrus B kategorijos **gatvių kitų elementų (**pėsčiųjų ir dviračių takų (šaligatvių), gatvių bortų, nuovažų, viešojo transporto stotelių, automobilių stovėjimo vietų, **techninių priemonių nuo taršos ir triukšmo** želdinių, apšvietimo inžinerinių tinklų ir įrenginių, **lietaus vandens surinkimo ir nuvedimo inžinerinių tinklų ir įrenginių, drenažo tinklų ir įrenginių gatvių raudonųjų linijų juostoje) nauja statyba, remontas, rekonstravimas**, jei tokios gatvės rekonstravimas nėra finansuojamas iš kitų ES struktūrinių fondų lėšų; | Atsižvelgta iš dalies. Punktas performuluotas:38.7. gatvių, pagal statybos techninį reglamentą STR 2.06.04:2014 „Gatvės ir vietinės reikšmės keliai. Bendrieji reikalavimai“ priskiriamų A ir B kategorijoms, tvarkymas; gatvių, pagal statybos techninį reglamentą STR 2.06.04:2014 „Gatvės ir vietinės reikšmės keliai. Bendrieji reikalavimai“ priskiriamų A kategorijai, atnaujinimas ir priskiriamų B kategorijai gatvių atnaujinimas, išskyrus B kategorijos gatvėms priklausančių pėsčiųjų ir dviračių takų (šaligatvių), gatvių bortų, nuovažų, viešojo transporto stotelių, automobilių stovėjimo vietų, želdinių, apšvietimo inžinerinių tinklų ir įrenginių, nevažiuojamojoje gatvės dalyje esančių lietaus vandens surinkimo ir nuvedimo inžinerinių tinklų ir įrenginių, drenažo tinklų ir įrenginių, įrengimas ar atnaujinimas, jei tokios gatvės atnaujinimas nėra finansuojamas iš kitų ES struktūrinių fondų lėšų;Neatsižvelgta dėl techninių priemonių nuo taršos ir triukšmo įrengimui įtraukimo į tinkamas finansuoti išlaidas, kadangi tai yra Susisiekimo ministerijos administruojamos priemonės Nr. 06.2.1-TID-R-511 ,,Vietinių kelių vystymas“ veiklos „.Eismo saugos ir aplinkos apsaugos priemonių diegimas vietinės reikšmės keliuose“ dalis. |
| Panevėžio regiono plėtros taryba2016-04-29, Nr. 51/4D-80 | Siūloma 35.3 papunktį išdėstyti taip:„35.3. 6 išlaidų kategorija „Informavimas apie projektą“ – be privalomų įgyvendinti informavimo apie projektą priemonių, nustatytų Projektų taisyklių 37 skirsnyje, pasirašius projekto sutartį, projekto vykdytojas privalo informuoti visuomenę apie įgyvendinamą projektą du kartus – projekto įgyvendinimo pradžioje ir baigus įgyvendinti projektą (straipsniai regioninėje spaudoje, pranešimai **ar kt**. informavimo priemonėse);“. | Atsižvelgta iš dalies. Punktas performuluotas:35.3 be privalomų įgyvendinti informavimo apie projektą priemonių, nustatytų Projektų taisyklių 37 skirsnyje, pasirašius projekto sutartį, projekto vykdytojas privalo informuoti visuomenę apie įgyvendinamą projektą du kartus – projekto įgyvendinimo pradžioje ir baigus įgyvendinti projektą (pavyzdžiui, straipsniai regioninėje ir (arba) vietinėje spaudoje, pranešimai, vaizdo ir garso informacija kitose visuomenės informavimo priemonėse); |
| Panevėžio regiono plėtros taryba2016-04-29, Nr. 51/4D-80 | Siūloma ištaisyti redakcinio pobūdžio klaidą Aprašo 311 punkte vietoje „Aprašo 31.1 papunktis netaikomas“, įrašyti „Aprašo 31 punktas netaikomas“. | Neatsižvelgta. Esant 311 punkte nurodytai sąlygai – jei per praėjusius ataskaitinius metus regionas neįvykdo jam Aprašo 8.1 papunktyje numatyto ES struktūrinių fondų lėšų, dėl kurių kasmet turi būti pasirašytos projektų sutartys, plano (skaičiuojant kaupiamuoju būdu), einamaisiais ataskaitiniais metais pateiktoms atitinkamo regiono projektų paraiškoms **netaikomas tik 31.1 papunktis**. T. y. pareiškėjas netenka teisės į papildomus 2,5 proc. punkto valstybės biudžeto dalies už tai, kad su paraiška pateikiamas techninis projektas. Visi kiti 31 punkto papunkčiai taikomi. |
| Šiaulių regiono plėtros taryba2016-04-29, Nr. 51/5D-72 | Siūloma papildyti Aprašo 311 punktą pridedant „<... kol kaupiamuoju būdu įvykdomas praėjusių ataskaitinių metų Aprašo 8.1 papunktyje numatyto ES struktūrinių fondų lėšų , dėl kurių kasmet turi būti pasirašytos projektų sutartys, planas“. | Neatsižvelgta. Manome, kad pasiūlyta formuluotė yra perteklinė.311 punkto formuluotė nustato sąlygas, kada netaikomas 31.1 papunktis, t. y. jei per praėjusius ataskaitinius metus regionas neįvykdo jam Aprašo 8.1 papunktyje numatyto ES struktūrinių fondų lėšų, dėl kurių kasmet turi būti pasirašytos projektų sutartys, plano (**skaičiuojant kaupiamuoju būdu**), einamaisiais ataskaitiniais metais pateiktoms atitinkamo regiono projektų paraiškoms papunktis netaikomas. Tai yra, pasibaigus metams bus vertinama, ar įvykdytas (kaupiamuoju būdu) aprašo 8.1 papunktyje nustatytas planas, jei numatytas planas įvykdytas, kitais metais 31.1 papunktis bus taikomas. |
| Šiaulių miesto savivaldybės meras2016-03-08, Nr. S-688 | Siūloma neatlikti Aprašo keitimo papildant jį 311 punktu. Taip pat siūloma 8.1 papunkčio lentelėje 2016 metų ir 2018 metų ES lėšų, dėl kurių turi būti sudaromos sutartys, planuojamas reikšmes sukeisti vietomis. | Neatsižvelgta. Aprašas papildomas 311 papunkčio nuostata siekiant išvengti piktnaudžiavimo, kai dirbtinai vilkinamas projektinių pasiūlymų pateikimas siekiant gauti papildomų valstybės biudžeto lėšų. Dėl 8.1 papunkčio nuostatos pakeitimo neatsižvelgta. Nustatytas sutarčių sudarymo planas yra susijęs su kitais finansiniais 2014-2020 metų Europos Sąjungos fondų investicijų veiksmų programos įgyvendinimo rodikliais. Atkreiptinas dėmesys, kad 2018 m. pabaigoje yra vertinamas veiklos peržiūros rodiklių pasiekimas, todėl pasirašius didesnei daliai lėšų sutartis 2018 m. bus neįvykdyti planuoti rodikliai ir gali būti prarastas veiklos lėšų rezervas veiksmų programos prioritetui. |
| Kauno regiono plėtros taryba, 2016-05-02, Nr. 51/2D-83 | Siūloma sutarčių pasirašymo terminus ir deklaruotinų lėšas, numatytas Aprašo 8.1 ir 8.2 papunkčiuose, planuoti nuo 2017 metų. | Neatsižvelgta. Nustatytas kontraktavimo planas yra susijęs su kitais finansiniais 2014-2020 metų Europos Sąjungos fondų investicijų veiksmų programos įgyvendinimo rodikliais. Atkreiptinas dėmesys, kad 2018 m. pabaigoje yra vertinamas veiklos peržiūros rodiklių pasiekimas, todėl pasirašius didesnei daliai lėšų sutartis 2018 m. bus neįvykdyti planuoti rodikliai ir gali būti prarastas veiklos lėšų rezervas veiksmų programos prioritetui.Taip pat atkreiptinas dėmesys, kad pasirašytų sutarčių 2015 metų planas paskirstytas 2016 m. ir 2017 m. santykiu atitinkamai 70 ir 30 proc. |
| Kauno regiono plėtros taryba, 2016-05-02, Nr. 51/2D-83 | Siūloma, kad Aprašo 10.2.3 papunktyje numatytoms veikloms, rekonstrukcijos išlaidos būtų tinkamos finansuoti. | Neatsižvelgta.Miestų viešųjų traukos centrų – pastatų, valdomų savivaldybės ar partnerio nuosavybės teise, **atnaujinimui, pritaikant patalpas gyvenamosios vietovės bendruomenės poreikiams** (taip pat ir pabėgėlių integracijai) kapitalinis remontas yra pakankama statybos rūšis. Veiklos tikslas – įveiklinti esamas nenaudojamas patalpas, o tam keisti išorinių matmenų nereikia.  |
| Kauno regiono plėtros taryba, 2016-05-02, Nr. 51/2D-83 | Siūloma 38.7 papunkčio formuluotę patikslinti ir neriboti galimybių konvertuojant sporto paskirties pastatus juos pritaikyti bendruomenės poreikiams. | Atsižvelgta iš dalies. Patikslintas konversijos apibrėžimas:Konversija – pastatų ar jų dalių (priklausančių savivaldybei ar partneriui nuosavybės teise), viešųjų teritorijų pertvarkymas naujai funkcijai ir (arba) anksčiau buvusių dabar aktualių funkcijų atkūrimasPatikslintos nuostatos, reglamentuojančios galimos sporto infrastruktūros tvarkymo darbų išlaidas. Atkreiptinas dėmesys, kad pagal priemonę gali būti finansuojama tik infrastruktūra, skirta sportavimui, rekreacijai ir sveikatinimui, taigi, specialiosios infrastruktūros šioms veikloms poreikis nėra pagrįstas. |